ועדת הכספים, כנסת 25, פרוטוקול מספר 33, 2023-01-17 00:00

משה גפני: 	אנחנו עוסקים עכשיו בהצעת החלטת שכר שרים וסגני שרים (הוראת שעה ועדכון השכר), בהצעת החלטת משכורת נשיא המדינה (הוראת שעה ועדכון השכר), ובהחלטת משכורת נושאי משרה שיפוטית (הוראת שעה ועדכון השכר)

משה גפני:  הוזמנתי לישיבה אצל יושב ראש הכנסת שהתקיימה בימים האחרונים, כשעל הפרק היה העדכון של שכר חברי הכנסת

משה גפני:  שכר חברי הכנסת נדון ומוחלט בוועדת הכנסת, ואילו שכר נושאי משרה, שזה גם שרים, גם סגני שרים וגם נושאי משרה שיפוטית, נדון בוועדת הכספים

משה גפני:  ההצעה באותה ישיבה הייתה להקים ועדה ציבורית בנוגע לשכר חברי הכנסת, זאת כדי שחברי הכנסת לא יחליטו בעצמם

משה גפני:  הוועדה הזאת, שהיא ועדת יובל אלבשן, באה עם הצעה שבמקום שהשכר יעלה ב-12

משה גפני: 5%, שזה מה שהיה צריך להיות בגלל שהיו כמה שנים בקורונה שלא קיבלו העלאה בשכר, זה יעלה ב-5

משה גפני: 1% בלבד

משה גפני:  אני סברתי, וכך גם הייתה ההחלטה באותה ישיבה, שאנחנו נעשה את אותו דבר גם לגבי שכר השרים, השופטים ונשיא המדינה

משה גפני:       נראה לי מחוסר כל היגיון שהכל בהחלטות אנכרוניסטיות

משה גפני:  צריך לקבל החלטה על מה יש תוספת, על מה אין תוספת

משה גפני:  אני לא חושב שצריך שיהיה הבדל בין חברי הכנסת לבין השרים

משה גפני:  אני חושב גם שהפיצול הזה של הדיונים הנפרדים זה דבר שהוא בלתי מתקבל על הדעת

משה גפני:  גם לא יכול להיות מצב כזה שבסופו של דבר נשיאת בית המשפט העליון, אם מקבלים את התוספת של ה-12

משה גפני: 5%, תקבל  מאה עשרים ומשהו - -     

אליהו דלל: פי 2 מראש ממשלה

משה גפני: למעלה מ-120,000 שקל משכורת לחודש, בעוד שראש הממשלה מקבל 56,000

מיכאל שפיצר: נשיאת בית המשפט העליון נמצאת למעלה מ-30 שנה במערכת, לכן היא גם מקבלת תוספת ותק

משה גפני: הרבה פעמים כשיש העלאה לחברי הכנסת אני מוותר על העלאה לגביי

משה גפני:  אני 34 שנים בכנסת מקבל את אותה משכורת

משה גפני:  למה נשיאת בית המשפט העליון מקבלת על הוותק ואני לא? לא שאני מבקש את זה או רוצה את זה, אבל מי החליט שהשופטים מקבלים ותק וחברי הכנסת לא מקבלים ותק? מי החליט על כל מיני הטבות שיש שם ואין כאן, או שיש כאן ואין שם? מי קבע את הדבר הזה? מתי הוחלט שזה מוצמד לשכר הממוצע במשק? צריך לקיים דיון על למה מוצמד השכר של חברי הכנסת, השכר של השופטים והשכר של ראש הממשלה

משה גפני:  למה אנחנו לא מקבלים הבראה והשופטים כן מקבלים?      

מיכאל שפיצר: הם לא מקבלים

משה גפני: אני אפילו לא יודע שהם לא מקבלים

משה גפני:  התוכנה הזאת היא בלתי מתקבלת על הדעת

משה גפני:  יכול להיות שלשופטים מגיע יותר משכורת, יכול להיות שמגיע להם דמי הבראה, אבל צריך שזה יהיה מקשה אחת

משה גפני:  לא יכולה להיות אפליה, אלא אם כן באים ואומרים שזאת עבודה שונה מהעבודה ההיא

משה גפני:  כולנו נושאי משרה, אף על פי שחברי הכנסת הם נבחרים והשופטים לא נבחרים

משה גפני:  ההצעה שעומדת על הפרק היא להיות צמודים להקפאת השכר של חברי הכנסת גם בנוגע לשרים, לסגני השרים, לשופטים ולנושאי משרה

משה גפני:  אני אומר לך, אדוני יושב ראש ועדת הכנסת, אנחנו צריכים לקבל החלטה על איך אנחנו נכנסים למסלול נורמאלי, על איך אחת ולתמיד אנחנו מסדירים את הנושא של המשכורת, כי אנחנו נראים לא טוב

משה גפני:  אנחנו אחראים על השכר של השרים ושל סגני השרים, על השכר של השופטים, על השכר של נושאי המשרה

משה גפני:  בבקשה, אדוני יושב ראש ועדת הכנסת

אופיר כץ: תודה רבה, אדוני היושב ראש

אופיר כץ:  כמו שאמרת, ברגע שהביאו לי את ההמלצה התחלתי ללמוד ולא כל כך הצלחתי כי כל דבר נמצא במקום אחר, בוועדה אחרת, במשרד אחר

אופיר כץ:  הכל מאוד מאוד פרוע, לא מוסדר

אופיר כץ:  נראה כאילו כל פעם לקראת סוף שנה זה עיקר העיסוק, שזה לא אמור להיות ככה

אופיר כץ:  הגיע הזמן שנסדיר את זה, ניכנס לעומק, נעשה מסלול אחד, ברור וקבוע

אופיר כץ:  סיימתי את הדיון אצלי בוועדה בכך שפניתי לחברי הכנסת שנכחו לגבי כך שנעשה את זה ביחד עם הוועדה הציבורית

אופיר כץ:  אני אשמח שגם אתה תהיה שותף לדיונים האלה, אדוני היושב ראש, כי אני מניח שעם הוותק שציינת עסקת לא פעם בהחלטות האלו

אופיר כץ:  הניסיון שלך חשוב, הוא יתרום לנו המון

אופיר כץ:       עכשיו לגבי הקיצוץ שהונח לפתחנו

אופיר כץ:  זה נכון שהקפיאו לנו בגלל המצב, בגלל הקורונה, ועכשיו כשזה הגיע זה הגיע כמספר גבוה מידי

אופיר כץ:  אנחנו לא יכולים להתעלם ממה שקורה עם הציבור, אנחנו לא יכולים להיות מנותקים מיוקר המחייה, ממחירי הדירות, מזה שבסופר הכל יותר יקר, לכן לבוא ולאשר לעצמנו העלאה של 12

אופיר כץ: 5% זה באמת דבר שאנחנו לא יכולים להרשות לעצמנו, אנחנו צריכים לאמץ את המלצת הוועדה

אופיר כץ:  יחד עם זאת, חבר הכנסת ינון אזולאי דיבר מדם ליבו על העבודה הקשה של חברי הכנסת

אופיר כץ:  הוא יכול לדבר מדם ליבו, כי הוא דוגמה ומופת לנבחר ציבור שמשקיע כל כך הרבה זמן, אנרגיה, נמצא פה, קשוב, ואני שומע את השיחות שלו עם אזרחים שפונים אליו

אופיר כץ:  יש לו את הזכות לטעון על העבודה הקשה שהוא עושה

ינון אזולאי: אופיר, אני דיברתי עליך, על העבודה הקשה שאתה עושה

ינון אזולאי:  עכשיו אתה מפנה את זה אלי

אופיר כץ: זה לא נעים כל הזמן הדיון הזה על כן מעלים לח"כים או לא מעלים

אופיר כץ:  תמיד אנחנו מוצגים באור שלילי בעניין הזה, לא משנה איזו החלטה נקבל

אופיר כץ:  לשמחתי גם חברי הוועדה קיבלו את ההמלצה על קיצוץ של 7

אופיר כץ: 4%

אופיר כץ:  אני רוצה שהיועצת המשפטית לכנסת שעסקה בזה רבות תוביל את הנושא הזה איתנו, חברי הכנסת, ועם הוועדה

אופיר כץ:  נלמד את זה יותר לעומק, נקבל המלצות, ונסדר את זה אחת ולתמיד

אליהו דלל: יש עיוותים גדולים בנושא של השכר

אליהו דלל:  צריך להבין שחברי כנסת לא נולדו חברי כנסת

אליהו דלל:  יש כאלה שהיו עצמאיים והרוויחו פי 2 ופי 3, ויש כאלה שהיו בפקידות בכירה כזאת או אחרת

אליהו דלל:  כשנכנסתי לשירות הציבורי הייתי צריך לרדת בשכר שלי כמעט בחצי, ובכל זאת נכנסתי כי זאת השליחות שלי

אליהו דלל:  יש לי ותק של 24 שנים כסגן ראש עיר, אבל זה לא בא לידי ביטוי בכנסת, אני מקבל הכל מהתחלה

אליהו דלל:  קשה לי מאוד לראות שמנהל בית חולים מקבל פי 2 או פי 3 מראש ממשלה, זה לא הגיוני

אליהו דלל:  אותו דבר שופטים

אליהו דלל:  זה נכון שיש ותק וכך הלאה, אבל זה עיוות לדעתי

אליהו דלל:  לי אין בעיה שכל הנושא של הצבא והמשטרה יהיה בצד כי אלה כוחות ביטחון, אבל בנוגע לשכר של חברי כנסת, שרים, ראש ממשלה, נשיא, שופטים צריך להיות פה איזה שהוא משהו של צדק, שוויון, לא עיוות

אליהו דלל:  אני חושב שזה לא הגיוני שחבר כנסת שנמצא פה 30 שנה מקבל כמו חבר כנסת חדש

אליהו דלל:  צריך למצוא את הנוסחה כדי שלא יהיו פה עיוותים

אליהו דלל:  לי לא נוח לשבת פה ולקבוע את השכר שלי, של חברי הכנסת האחרים, של ראש הממשלה, של השופטים, אבל יש פה עיוות גדול מאוד

אליהו דלל:  יש לא מעט חברי כנסת שמגיעים מהשוק הפרטי, שסגרו עסקים, שסגרו לשכות - איפה זה בא לידי ביטוי? ברור שזה לא בא לידי ביטוי

משה גפני: אני לא הצעתי להעלות את השכר לחברי הכנסת, רק שאלתי מי קבע את ההבדלים בין השופטים לחברי הכנסת והשרים

אליהו דלל: אני לא מדבר על להעלות, אני מדבר על הקיצוץ בקטע הזה

משה גפני: ינון, בקשה

ינון אזולאי: תודה רבה, אדוני היושב-ראש

ינון אזולאי:  אופיר דיבר ואמר את מה שאמרתי בוועדת הכנסת ואני לא אחזור על זה, אבל אני חושב שאנחנו, חברי כנסת, באמת עובדים, ואתה יודע, הרב גפני, כמה עבדנו פה בשנת אופוזיציה, עם כל הקשיים

ינון אזולאי:  אני לא בא לדבר עוד פעם על שכר חברי הכנסת, כי דיברנו על זה ואת הדעה שלי אמרתי, אבל אני אדבר לגבי שאר נושאי המשרה

ינון אזולאי:  אני לא מבקש לקצץ בשכר של נשיאת בית המשפט העליון, בשכר של 97,000 שקל

משה גפני: אתה מדבר על לפני העלאה

ינון אזולאי: כן

ינון אזולאי:  מה קורה? בסופו של דבר באים אלינו, חברי הכנסת, ומפנים את הזרקורים עלינו, על זה שאנחנו מרוויחים 45,000 ברוטו, אולי 20,000 שקל בנטו

ינון אזולאי:  כל הציבור יודע שחבר כנסת מרוויח 45,000 שקל

ינון אזולאי:  כשהבן שלי הולך לתלמוד תורה, אומרים לו: אבא שלך מיליונר, הוא מרוויח 45,000 שקל

ינון אזולאי:  אני רוצה להצמיד אותנו לשופטים

ינון אזולאי:  לא יכול להיות, הרב גפני, שאתה יושב פה 30 שנה עם אותה משכורת פחות או יותר

ינון אזולאי:  אתה יכול להגיד שאתה לא רוצה, הכל בסדר

ינון אזולאי:  אני לא מדבר עליך ספציפית, הרב גפני, אבל יש עוד  חברי כנסת כמוך

ינון אזולאי:  אפשר לחשב ותק על כל שלוש שנים או על כל ארבע שנים

ינון אזולאי:  אנחנו, השרים וסגני השרים באים לפה ומוסרים את נפשנו בשביל הציבור, זה התפקיד שלנו

ינון אזולאי:  אני לא בורח מהדבר הזה, מהעבדות הזאת אני לא בורח, אבל יש פה עוולות שצריך לתקן

ינון אזולאי:  תמיד הזרקורים מופנים אלינו כאילו אנחנו גנבים

ינון אזולאי:       במה שמביאים לנו פה יש גם את שכר הדיינים

ינון אזולאי:  למה הרב הראשי לישראל, שהוא גם נשיא בית הדין הרבני הגדול, מקבל 44,000 שקל, 45,000 שקל? למה הוא מקבל פחות מנשיאת בית המשפט העליון? הרי זה חופף אחד לשני

ינון אזולאי:  למה רב שמכהן כראש אבות בתי הדין מרוויח 37,350 וראש אבות בתי הדין שמכהן גם כרב עיר מרוויח 34,291?      

משה גפני: למה?     

מאיר כהנא: המספרים שאמרת הם לא מדויקים

ינון אזולאי: המספרים הם של שנת 2020

ינון אזולאי:  תן לנו את המספרים המדויקים

משה גפני: למה הוא משתכר פחות?     

מאיר כהנא: הוא משתכר פחות בגלל הוותק

ינון אזולאי: איך יכול להיות שרב עיר שהוא לא ראש אבות בתי הדין מקבל יותר מאשר רב עיר שהוא גם ראש אבות בתי הדין?          

מאיר כהנא: בהחלטת המשכורת של נושאי משרה שיפוטית שוועדת הכספים חתומה עליה מדובר על שכר זהה

מאיר כהנא:  ההבדלים האישיים נובעים, כנראה, מוותק וממרכיבי שכר נוספים שאני לא יודע לומר אותם

ינון אזולאי: יכול להיות שצריך להשוות

מאיר כהנא: נכון

משה גפני: ראש אבות בתי דין המכהן כרב של עיר מקבל 36,000, ראש אבות בתי דין שאינו מכהן כרב של עיר מקבל 39,429 שקל

משה גפני:  למה אם הוא גם מכהן כרב עיר הוא מקבל פחות מאשר אם הוא לא מכהן כרב עיר? אני הולך לחתום על כך שמי שעובד יותר מקבל פחות, מי שעובד פחות מקבל יותר

משה גפני:  זה בסדר? על זה אני אחתום?      

מאיר כהנא: אנחנו כרגע מייצגים את הדיינים בסוגיה שנדונה פה

מאיר כהנא:  אני לא יודע להגיד על השכר של כל הדיינים

ינון אזולאי: אבל זה גם נדון פה, זה גם נגזרת של זה

מאיר כהנא: ודאי, הכל נגזרת של זה

משה גפני: אנחנו אמורים לקבל החלטה על מה שאמרתי עכשיו

משה גפני:  חבר הכנסת משה סולומון, בקשה

משה סולומון: הייתי השבוע בוועדת חינוך כשהיא דנה על השכר של מורה באולפן לעברית, על כך שהוא מאוד נמוך, והייתי בוועדת העבודה והרווחה שדנה גם בסוגיה של שכר נמוך

משה סולומון:  אני מבין שיש העלאה מסוימת לנבחרי ציבור כדי לייצר עבודה רציפה, ואני גם מברך על ההורדה מ12

משה סולומון: 5% ל-5

משה סולומון: 1% שמראה איזו שהיא סולידריות כלפי מה שקורה בחוץ, אבל כאות של סולידריות יותר רחבה אני מציע לעדכן את השכר באחוז אחד בלבד

משה סולומון:  צריך לזכור שהשכר הממוצע במשק הוא 11,880 וששכר המינימום הוא 5,300

חמד עמאר: אתה מציע לעדכן באחוז אחד לחברי הכנסת?      

משה סולומון: כן

חמד עמאר: אבל כבר הצבעתם על עדכון של 5

חמד עמאר: 1% לחברי כנסת

חמד עמאר:  אתה רוצה שתהיה פה איפה ואיפה? אם באים לעדכן שכר, אז או שמעדכנים לכולם אותו דבר, או שמורידים לכולם אותו דבר

חמד עמאר:  אם אתה רוצה להוריד לשופטים ולנושאי משרה, בוא נוריד גם לחברי כנסת

אופיר כץ: טוב שאתה נמצא בדיון הזה, כי בדיון אצלי בוועדה לא היה חבר אופוזיציה אחד

חמד עמאר: אני לא חבר אצלך בוועדה, אני חבר בוועדת הכספים

אופיר כץ: אני לא מאשים אותך באופן אישי, אני רק אומר שחבל שלא היה נציג אופוזיציה אחד בוועדה אצלי

משה סולומון: כצעד של סולידריות אני מציע אחוז אחד, לא 5

משה סולומון: 1%

משה גפני: חבר הכנסת יצחק פינדרוס, בקשה

יצחק פינדרוס: כמה עלה השכר הממוצע מ-2020 עד היום?       

משה גפני: 12

משה גפני: 5%

יצחק פינדרוס: אופיר, טענת ששכר הדירה עלה וגם המחירים בסופר עלו, אבל גם השכר הממוצע עלה

אופיר כץ: הטיעון שלי הוא שכנבחרי ציבור אנחנו לא יכולים כשהכל עולה לציבור להעלות לנו את השכר ב-12

אופיר כץ: 5%

אופיר כץ:  אי אפשר לנתק אותנו מהציבור

יצחק פינדרוס: 	אם גם השכר הממוצע במשק עלה, גם עלויות המחייה וגם הכנסות המדינה, למה צריך לקצץ בשכר?      

אופיר כץ: כי הכל עולה יותר יקר, כי לציבור יותר קשה

אופיר כץ:  אני לא יכול לבוא ולהעלות לנו, חברי הכנסת, ב-12

אופיר כץ: 5%

משה סולומון: העניין הוא נקודת המוצא

משה סולומון:  נקודת המוצא משמעותית מאוד

משה סולומון:  זה אכן עלה, אבל הסכום אצל רוב הציבור הוא נמוך יותר משמעותית

משה גפני: בוא נצא לשוק ונשאל את האנשים שאין להם לקנות אוכל לילדים שלהם רק בגלל שהממשלה הקודמת העלתה את יוקר המחייה

משה גפני:  אימאן, בקשה

אימאן ח'טיב יאסין: הייתי רוצה שהדיון כאן יהיה על העלאת שכר המינימום, לא על העלאת שכר הבכירים, אבל אנחנו לא מדברים כאן על העלאה, אנחנו מדברים על עדכון

אימאן ח'טיב יאסין:  אנחנו, חברי הכנסת, באים לכאן כשליחות, אבל  גם אנחנו צריכים לחיות

אופיר כץ: זה קיצוץ בעדכון

אימאן ח'טיב יאסין: מדובר בפגיעה בשכר, כי היה אמור להיות עדכון שלא מתקיים בגלל מציאות מאוד קשה

אימאן ח'טיב יאסין:  כשאנחנו מדברים על כל מיני משרות בכירות, אנחנו צריכים להתייחס להכל בשוויון

אימאן ח'טיב יאסין:  נכון, אנחנו בחרנו להיות שליחים, חברי כנסת, בחרנו להביא את הדברים ולעבוד יום ולילה, אבל אני שבאתי מהעבודה הקודמת שלי בתחום הניהולי עדיין הצלחתי לחזור לבית שלי בסוף היום, עבדתי 10 שעות והייתה לי אחריות על דבר מסוים אחד, מצומצם, לא יותר מזה

אימאן ח'טיב יאסין:  פה אנחנו עובדים שעות על גבי שעות

אימאן ח'טיב יאסין:  אם נחשב את שכר השעה שלנו, אני לא יודעת אם הוא יגיע ל-20 שקל, וצריך שהציבור ידע את זה

אימאן ח'טיב יאסין:  אנחנו לא צריכים להלקות את עצמנו יותר מידי ולא להתייפף יותר מידי

אימאן ח'טיב יאסין:  אנחנו עושים עבודה, אנחנו מכירים במציאות הקיימת, אבל לפחות ברובד הזה שיהיה משהו שוויוני

משה גפני: חמד עמאר, בקשה

חמד עמאר: אני חושב שהדיון לא הלך למקום הנכון בהתחלת הדברים

חמד עמאר:  אני חושב שאין מקום בדיון על קיצוץ העדכון להתחיל להשוות את השכר של ראש ממשלה ושל נשיאת בית משפט עליון

חמד עמאר:  אני גם לא חושב שצריך לאשר את ההצעה לעדכן באחוז אחד כשרק עכשיו הסתיימה ועדת הכנסת שהחליטה על עדכון של 5

חמד עמאר: 1% לחברי הכנסת

חמד עמאר:  אני חושב שאין חבר כנסת שיושב כאן שלא יודע שהוא הגיע לכאן כשליחות

חמד עמאר:  אנחנו לא באנו לכאן בשביל השכר

חמד עמאר:  אני לא מאמין שיש חבר כנסת אחד שהגיע לכאן בשביל השכר שלו

חמד עמאר:  כל מי שהגיע לכאן ידע שהוא הגיע כשליחות, כעבודה למען הציבור, ואנחנו עושים את זה בהנאה

חמד עמאר:  אתם רואים שאף על פי שכל הלילה היינו בכנסת אנחנו ממשיכים בעבודה שלנו כאן, מגיעים לדיונים, כי זה חלק מהשליחות שלנו

חמד עמאר:  לא היה מקום לבוא ולדבר על ההשוואות בין ראש הממשלה לבין נשיאת בית המשפט העליון

חמד עמאר:  אם הייתה לנו סמכות לעשות משהו בנוגע לשכר, היינו יכולים לעשות את זה, אבל הוצאנו את זה מהסמכות שלנו, נתנו את זה לוועדה ציבורית

חמד עמאר:  האם זה נכון או שאני טועה?     

משה גפני: אתה לא טועה

ינון אזולאי: אנחנו רק שאלנו איפה הוועדה הציבורית

חמד עמאר: באתי לדיון פה על העדכון של שכר השופטים ושכר הדיינים, עדכון של 5

חמד עמאר: 1% במקום עדכון של 12

חמד עמאר: 5%

חמד עמאר:  אני חושב שמגיע להם העדכון הזה, מגיע להם לקבל את השכר שמגיע להם

משה גפני: מה שאמרתי זה שיש כל מיני החלטות שאנחנו לא יודעים מה הן, שצריך לעשות סדר

חמד עמאר: אני מסכים איתך שצריך לעשות סדר, אני לא נגד

משה גפני: אתה צודק שזה לא הדיון היום

משה גפני:  חבר הכנסת אליהו רביבו, בקשה

אליהו (אלי) רביבו: אני תמה מה ההצדקה והצורך הקיומי בהקמת ועדות ציבוריות אם אנחנו לא מתייחסים אליהן

אליהו (אלי) רביבו:   נכון והכרחי, לגישתי, שנבנה איזו שהיא פירמידה של שבעת סמלי שלטון שישתכרו בשכר הוגן, מכובד ושוויוני

אליהו (אלי) רביבו:  זה נכון שאנחנו, חברי הכנסת, הגענו לכאן בשליחות ציבורית, אבל בואו לא נתייפף, אנחנו  צריכים להביא גם פרנסה הביתה, אנחנו לא צריכים להתבייש

אליהו (אלי) רביבו:  אני משוכנע בכך, אדוני היושב ראש, שגם הציבור שיושב בבית מייחל לכך שנבחרי הציבור שלו יהיו אנשים שלא יהיו טרודים ביחס להכנסה שלהם, להשתכרות שלהם, שתהיה להם יציבות

אליהו (אלי) רביבו:  זה לא שחלילה מישהו פה מרוויח שכר רעב והוא צריך להגיע לבית תמחוי, אבל עדיין ההצמדה היא בהתאם לשחיקה

אליהו (אלי) רביבו:  העוול הגדול היה ההקפאה המתמשכת שגרמה לכך שיהיה מדובר בעדכון של 12

אליהו (אלי) רביבו: 5%

אליהו (אלי) רביבו:  היו כמה העלאות שהיו צריכות להיות אבל רק בגלל אותה רגישות ציבורית הוחלט שלא לקבל אותן, בין היתר בעיקר בגלל הקורונה

חמד עמאר: השתנה משהו עכשיו? לא השתנה - שכר המינימום הוא עדיין 5,300 שקל, והשכר הממוצע במשק הוא 11,000 שקל

אליהו (אלי) רביבו: אתה לחלוטין צודק, אבל נבחר ציבור כדי לקיים את אורח החיים שלו באופן סביר צריך להוציא שורות של הוצאות שבכירים בשירות הציבורי לא נדרשים להן

אליהו (אלי) רביבו:  נשיאת בית המשפט העליון, שאני מאוד מכבד את מעמדה והישגיה ורוצה שהיא תשתכר בשכר מכובד, ההוצאה שלה על ביגוד מסתכמת בגלימה

חמד עמאר: אל תגזים

חמד עמאר:  חבר'ה, אתם לוקחים את הדיון למקום לא נכון

אליהו (אלי) רביבו: אנחנו מקבלים על ביגוד כארבעת אלפים ומשהו ברוטו לשנה

אליהו (אלי) רביבו:  אני מניח שכל אחד מהנוכחים פה מבין שהוצאות הביגוד שלנו הן קצת יותר גבוהות

אליהו (אלי) רביבו:  כדי לקיים את הפעילות שלנו אנחנו נדרשים להגיע לאירועים, אנחנו נדרשים לקיים פעילות שהיא מעבר לשעות - -      

משה גפני: זה לא הדיון עכשיו

אליהו (אלי) רביבו: זה חלק מסעיף השכר

אליהו (אלי) רביבו:  כשנבקש להבא למנות ועדה ציבורית, נצטרך לכבד את החלטותיה גם אם הן מטיבות איתנו וגם אם הן גורעות מהשכר שלנו ומהתנאים שלנו

אליהו (אלי) רביבו:  זה שאנחנו דוחים את העלייה של 12

אליהו (אלי) רביבו: 5% לא אומר שהיא עלייה חדשה שנולדה

משה גפני: יאיר רביבו, בקשה

יאיר רביבו: אני נמצא פה בכובע של יו"ר ועדת הפנים של השלטון המקומי, אני מייצג את תנאי השכר של הנבחרים

יאיר רביבו:  אפילו לא מופיע לכם פה שההחלטה משפיעה גם על השכר של ראשי הערים, כי השכר של ראשי הערים ושל סגני ראשי ערים הוא נגזרת של שכר השרים

יאיר רביבו:       זה לא נעים לדון בשכר של עצמך, וההוכחה לכך היא שאין פה הרבה ראשי ערים כי אף אחד לא רוצה לעסוק בזה

יאיר רביבו:  אני מאלה שתמיד עוסקים בזה ותמיד בעד העלאה

יאיר רביבו:  אני טוען שאדם בא לתפקיד הזה בשליחות, הוא מקדיש לזה את כל חייו

יאיר רביבו:  בניגוד לסקטורים אחרים שיכולים לעבוד ברפואה משלימה, באקדמיה, עלינו נאסר לעבוד בכל מקום אחר

יאיר רביבו:  כשאנחנו מבקשים שיורידו לנו חצי מהמשכורת רק שיתנו לנו לעבוד בהרצאות - לא מאפשרים לנו

יאיר רביבו:  השכר היחידי שלנו זה השכר שמשולם לנו

יאיר רביבו:  התחושה הציבורית היא שאנחנו גנבים, שאנחנו מושחתים, כי גם ככה אנחנו מרוויחים מהקומבינות והמשכורת היא רק בשביל הפיצוחים בשבת

יאיר רביבו:  אז לא, המשכורת הממוצעת עומדת על 20,000 שקל נטו, וזאת משכורת בסיסית ביותר ביחס לעבודה

יאיר רביבו:  ראשי ערים נוהגים בדרך כלל לתת מתנות

יאיר רביבו:  ראש עיר נותן מתנות באירועים בסדר גודל של בין 4,000 ל-5,000 שקל לחודש

חמד עמאר: אתם מקבלים החזר על זה, לא?     

יאיר רביבו: ממש לא

יאיר רביבו:  אני לא יודע אם החברים יודעים, אבל יש הבדל בין ראש העיר שלך לבין ראש העיר שלך וראש העיר שלך

יאיר רביבו:  יש שמונה רמות: מ-80% שכר שר, עד ל-100% שכר שר

יאיר רביבו:  ככל שהעיר שלך קטנה יותר, כך אתה עובד קשה יותר, משגעים אותך יותר, אתה הולך ליותר אירועים

יאיר רביבו:  לראש עיר גדולה יש יותר יועצים וכו'

יאיר רביבו:  ראש העיר תל אביב עובד כנראה פחות קשה מראש עיריית בת ים

יאיר רביבו:  למה צריך לתת רמות? שכר של ראש רשות צריך להיות כמו שכר חברי הכנסת

יאיר רביבו:  יש שורה שאמורה לגלם את יוקר המחייה, היא נקראת תוספת יוקר, והיא לא השתנתה לכולנו פה מ-2008

יאיר רביבו:  במשך 15 שנה תוספת היוקר היא 3,408 שקלים

יאיר רביבו:  אם אומרים שהחיים עלו, למה תוספת היוקר לא עולה בהתאם? כל שנה יש את הטקס הזה שעובדים שואלים: תגיד, קיבלת הבראה או לא קיבלת הבראה

יאיר רביבו:  איזה מן דבר כזה? אם יש תנאים, התנאים צרכים להיות בלי להתבייש, על השולחן, לא לפחד, ולעשות איזה שהוא סדר עם כולם

משה גפני: בהתחלה אמרתי שנצטרך לדבר על העניין הזה, רק שזה לא נושא הדיון עכשיו

משה גפני:  אתה לא יכול להיכנס עכשיו לנושא של רמות של ראשי ערים

משה גפני:  טוב שהעלית את הנושא הזה

משה גפני:  ברגע שיגיע הדיון הזה נצטרך לדון עליו

משה גפני:  השופט ירון לוי, בקשה

ירון לוי: תודה שהזמנתם אותנו

ירון לוי:  הוועדה הציבורית לא שמעה אותנו

ינון אזולאי: מה אתה רוצה?     

ירון לוי: אני רוצה שהות

ירון לוי:  הדיון פה הוא דיון מעמיק, רציני

ירון לוי:  יש פה שני נושאים שונים לחלוטין

ירון לוי:  נושא אחד זה  בסיס השכר של הבכירים השונים במשק, אם זה ח"כים , שופטים, ראשי ערים

ירון לוי:  יש הצדקה לדון בזה לעומק

ירון לוי:  הזמינו אותנו לדיון על נקודה מאוד צרה, כאשר רק ביום חמישי אחר הצוהריים הזמינו אותנו

ירון לוי:  יש לנו כשמונה מאות ומשהו שופטים שאנחנו צריכים שהות קצרה כדי לדבר על זה, כדי לגבש איזו עמדה מכובדת, רצינית

ירון לוי:  הפורום הזה הוא מאוד רציני

ירון לוי:  אנחנו מכבדים אתכם ונקבל כל החלטה, אבל אנחנו מבקשים שתתנו לנו את ההזדמנות להישמע בצורה רצינית, יסודית, מכובדת

ירון לוי:  אני מבקש ימים ספורים כדי לכנס את נציגות השופטים, לקבל עמדה שיש לה בסיס הסכמה רחב

ירון לוי:  אנחנו ערים למצב במשק, אנחנו מבינים את כל הנסיבות המוצדקות שהעליתם, אבל יש גם שיקולים, בייחוד הכהונה השיפוטית שהיא לא זהה למשרות אחרות

ירון לוי:  יש ייחוד גם למשרות האחרות, אבל שופטים זה קריירה של חיים, הם באים ל-30 או 40 שנה

ירון לוי:  אני לא מזלזל חלילה, ואין לי גם ספק שח"כים עושים עבודת קודש, אבל לעיתים זה קריירה קצרה

ינון אזולאי: לכם יש ביטחון תעסוקתי, לנו אין

חמד עמאר: בוא לא נכניס ויכוח בין שופט לחבר כנסת

חמד עמאר:  אתם תתמקדו בעצמכם, אנחנו נתמקד בעצמנו

ירון לוי:  בשם כל נושאי המשרה השיפוטית, אם זה הרבנים, הקאדים ואנחנו, אנחנו מבקשים כמה ימים, אדוני היושב ראש, אפילו תחילת שבוע הבא, כדי שנבוא עם עמדה מגובשת

משה גפני: הרב מאיר כהנא, בקשה

מאיר כהנא: 	גם ידידי ד"ר איאד זחאלקה, מנהל בתי הדין השרעיים, ביקש דחייה

חמד עמאר: הקאדים הדרוזים לא דיברו איתך?     

מאיר כהנא: לצערי לא

מאיר כהנא:  זה לא נעים לומר את הדברים אחרי כל הדברים הנלהבים ששמענו מחברי הכנסת, אבל אנחנו מתנגדים לקיצוץ הזה

מאיר כהנא:  אנחנו סבורים שלא נכון לבוא אחרי שבמשך השנתיים האחרונות לא הייתה הצמדה ולבטל את ההצמדה משום שההליך היה מהיר מידי ולא סדור

מאיר כהנא:  המטרה של ההצמדה לשכר הממוצע במשק ולא למדד המחירים לצרכן מבטאת את העובדה שהשופט או הדיין צריכים את המעמד שלהם אל מול בעלי המקצוע שמופיעים מולם - עורך הדין, רואה החשבון,  האקטואר,  השמאי

מאיר כהנא:  כשהם רואים שאנחנו ביחס אליהם עולים באופן שיטתי, המעמד שלנו נשמר

מאיר כהנא:  אם נוצמד למדד המחירים לצרכן והמשכורת הממוצעת במשק תמשיך לעלות, מעמדנו ביחס אליהם יישחק, כשאף אחד מהיושבים פה לא מעוניין בכך

מאיר כהנא:  אני חושב שהנושא הזה מצדיק דיון יותר עמוק, אבל בינתיים אנחנו מתנגדים

משה גפני: מיכאל שפיצר, בקשה

מיכאל שפיצר: 	שופט שלום מתחיל את כהונתו במשכורת של 29,000 שקלים

מיכאל שפיצר:  הקידום בשכר נגזר מהוותק, מהקידום בערכאה ומתוספת השהייה

מיכאל שפיצר:  לא הרי שופט שלום כשופט מחוזי, ולא הרי שופט שלום כנשיא של בית משפט שלום

מיכאל שפיצר:  גם במערכת הציבורית יש הבדל בין חבר כנסת לשר ולראש הממשלה

מיכאל שפיצר:  לנו אין יד ורגל בקביעת השכר של השופטים

מיכאל שפיצר:  מאז ומעולם שכר השופטים, אופן ההחלטה שלו נקבע אך ורק על ידי ועדת הכספים של הכנסת

מיכאל שפיצר:  עמדתנו נשמעה לכאן ולשם

מיכאל שפיצר:  גם בעבר ויתרנו על תוספת שנגזרה מהעלאת שכר המינימום, הרב גפני ודאי זוכר את זה

מיכאל שפיצר:  כשהשכר הממוצע עלה באופן מלאכותי בגלל גידול בשכר המינימום, אנחנו יחד עם נציגות השופטים הסכמנו לקזז את זה מתוך העדכון

מיכאל שפיצר:  צריך לומר שקיימת מערכת שונה של תנאים נלווים לשופטים ולנבחרי ציבור, יש מעטפת שונה שנגזרת מהאופי השונה של העיסוק שלהם

מיכאל שפיצר:  לחברי כנסת ושרים יש פעילויות כאלו ואחרות, לשופטים יש עיסוק כזה או אחר

מיכאל שפיצר:  התנאים הנלווים הם שונים, לכן גם זה בסופו של יום צריך להשתקף בצורה כזאת או אחרת

מיכאל שפיצר:  אנחנו במענה לשאילתה אמרנו שאין לנו התנגדות עקרונית להצעה, אבל אנחנו בכל זאת חושבים שכדאי עבור השופטים, עבור הדיינים ועבור הקאדים שיתאפשר להם לדון ואולי גם אנחנו נציג להם עמדה כך שנהיה סגורים ומגובשים

משה גפני: 	הראיתי לשופט לוי את זה שהיה פעם אחת שהפחיתו לחברי הכנסת 10% ולשופטים רק אחוז אחד, ואז ב"מעריב" הייתה הכותרת: "שכר הח"כים והשרים יופחת, שכר הרבנים לא"

משה גפני:       המצב בארץ מחייב התגייסות של כולם

משה גפני:  יש המלצה של הוועדה הציבורית על תוספת לח"כים של 5

משה גפני: 1% במקום 12

משה גפני: 5%

משה גפני:  אנחנו מעבירים בזה מסר ציבורי

משה גפני:  יש יוקר מחייה, זוג צעיר לא יכול לקנות דירה

משה גפני:  אפשר להגיד הרבה מאוד סיבות ולהגיד הרבה מאוד תירוצים, אבל בהחלטה הזאת יש מסר

משה גפני:  תיאמנו בינינו, אמרנו שצריך לעשות את זה רוחבי, שצריך לעשות את זה אצל חברי הכנסת ולעשות את זה אצל השרים, סגני השרים, נשיא המדינה והשופטים

משה גפני:  אני מסכים עם מה שאמרתם, נציגי השופטים והדיינים, על כך שאנחנו צריכים לעשות דיון כדי לדעת למה זה קורה, למה הגענו למצב הזה, אבל אני מבקש שההחלטה הזאת על הקיצוץ אצל חברי הכנסת תחול גם על נושאי המשרה

משה גפני:  אני מבקש ממך, היועצת המשפטית, להקריא את ההחלטה

שולמית אלוני: 	יש לנו שלוש החלטות שנוגעות לנושאי המשרה שהן בתחום סמכותה של ועדת הכספים

שולמית אלוני:  אני אתחיל עם החלטת משכורת נשיא המדינה

שולמית אלוני:      החלטת משכורת נשיא המדינה (הוראת שעה ועדכון השכר), התשפ"ג-2023     	בתוקף הסמכות לפי סעיף 16 לחוק יסוד,  נשיא המדינה, מחליטה ועדת הכספים של הכנסת לאמור:     הוראת שעה	1

שולמית אלוני:  	על אף האמור בסעיף 3(ב) להחלטת משכורת נשיא המדינה, התשמ"ב-1982,  לשנת 2023		ביום ח' בטבת התשפ"ג (1 בינואר 2023) תשתנה משכורתו של נשיא המדינה 			כך שהמשכורת הכוללת תעלה ב-5

שולמית אלוני: 1%

שולמית אלוני:      עדכון השכר	2

שולמית אלוני: 	לשם עדכון משכורתו של נשיא המדינה החל משנת 2024 ואילך, תהיה  משנת 2024		המשכורת הכוללת לעניין שנת 2023 כפי שעודכנה לפי סעיף 1

שולמית אלוני:  	 ואילך     תחילה		3

שולמית אלוני:  	תחילתה של החלטה זו ביום ח' בטבת התשפ"ג (1 בינואר 2023)

משה גפני: מי בעד אישור ההחלטה לגבי נשיא המדינה?     

משה גפני: אושר

מיכאל שפיצר: העמדה של הנהלת בתי המשפט, של מערכת המשפט, תומכת בהצעה הזאת, בבסיס הרוחבי שלה היא מקובלת עלינו

שולמית אלוני: החלטת שכר שרים וסגני שרים (הוראת שעה ועדכון השכר), התשפ"ג-2023     	בתוקף סמכותה לפי סעיף 36 לחוק-יסוד: הממשלה, מחליטה ועדת הכספים של הכנסת לאמור: הוראת שעה	1

שולמית אלוני: 	על אף האמור בסעיף 5(ב) להחלטת שכר שרים וסגני שרים, התשמ"ב-1982 לשנת 2023		(להלן – ההחלטה העיקרית), ביום ח' בטבת התשפ"ג (1 בינואר 2023) ישתנה 			שכר היסוד של נושאי המשרה האמורים באותו סעיף כך ששכרם הכולל יעלה 			ב-5

שולמית אלוני: 1%

שולמית אלוני:      עדכון השכר	2

שולמית אלוני: 	לשם עדכון שכר היסוד של נושאי המשרה האמורים בסעיף 5(ב) להחלטה   משנת 2024 		העיקרית החל משנת 2024 ואילך, יהיה שכר היסוד לעניין שנת 2023 ואילך			כפי שעודכן לפי סעיף 1

שולמית אלוני:       תחילה		3

שולמית אלוני: 	תחילתה של החלטה זו ביום ח' בטבת התשפ"ג (1 בינואר 2023)

משה גפני: 	מי בעד אישור ההחלטה, ירים את ידו? מי נגד?     

משה גפני: אושר

שולמית אלוני: החלטת משכורת נושאי משרה שיפוטית (הוראת שעה ועדכון השכר), התשפ"ג-2023     	בתוקף הסמכות לפי סעיף 10 לחוק-יסוד: השפיטה, סעיף 8 לחוק בית הדין לעבודה,  	התשכ"ט-1969, סעיף 26(ד) לפקודת התעבורה, סעיף 17 לחוק הדיינים, התשט"ו- 	1955, סעיף 14 לחוק הקאדים, התשכ"א-1961, וסעיף 20 לחוק בתי הדין הדתיים 	הדרוזיים, התשכ"ג-1962 מחליטה ועדת הכספים של הכנסת לאמור:     הוראת שעה	1

שולמית אלוני: 	על אף האמור בסעיף 6(ב) להחלטת משכורת נושאי משרה שיפוטית, לשנת 2023		התשמ"א – 1981, ביום ח' בטבת התשפ"ג (1 בינואר 2023) תשתנה 			משכורת היסוד של נושא משרה שיפוטית כך שהשכר המשולב יעלה 			ב-5

שולמית אלוני: 1%

שולמית אלוני:      עדכון השכר	2

שולמית אלוני:  	לשם עדכון משכורת היסוד של נושא משרה שיפוטית החל משנת  משנת 2024 		2024 ואילך, תהיה משכורת היסוד לעניין שנת 2023 כפי שעודכנה ואילך			לפי סעיף 1

שולמית אלוני:       תחילה		3

שולמית אלוני: 	תחילתה של החלטה זו ביום ח' בטבת התשפ"ג (1 בינואר 2023)

משה גפני: מי בעד אישור ההחלטה, מי נגד, מי נמנע?     

משה גפני: אושר

משה גפני: אדוני מנהל הוועדה, אני מבקש ממך לפנות למשרד האוצר

משה גפני:  כל הנושא הזה התחיל במשרד האוצר, משם התחיל העניין

משה גפני:  הם אמרו שבגלל שהולכים להסכמי שכר לא יכול להיות שנעלה את זה בצורה כזאת, אבל כשהגיע לפה נציג האוצר הוא חזר חזרה בגלל שקראו לו מהמשרד

משה גפני:  אני מבקש להביע את מחאתי על העניין הזה

משה גפני:  אני לא יודע אם אני אתן לבחור הזה להגיע לוועדת הכספים

חמד עמאר: אל תעביר לו את תקציב 2023

משה גפני:  תודה רבה, הישיבה נעולה